EkBass/fiwiki-20250220-pages-articles huggingface dataset:
John Skelton

John Skelton (s. 17. maaliskuuta 1988 El Paso, Texas) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Skelton pelasi lyhyen uran NFL-liigassa vuosina 2010–2015 esiintyen vain 20 ottelussa. Peliaikaa ammattilaisurallaan Skelton sai ainoastaan Arizona Cardinalsissa. Skeltonin veli, Stephen Skelton, on pelannut myös NFL-liigassa sisempänä laitahyökkääjänä. ==NFL-ura== Arizona Cardinals varasi Fordhamin yliopiston joukkueessa yliopistojalkapalloa pelanneen Skeltonin vuoden 2010 NFL:n varaustilaisuudessa, tilaisuuden viidennellä kierroksella. Cardinalsissa hänen roolinsa oli aluksi kolmospelinrakentaja, mutta muiden pelinrakentajien heikkojen esitysten myötä hän pääsi pelaamaan aloittajana neljässä ottelussa. Myös seuraavalla kaudella Skelton sai vastuuta, uuden hankinnan Kevin Kolbin loukkaannuttua kesken kauden. Kauden 2012 harjoituskaudella Skelton voitti aloittavan pelinrakentajan paikan, mutta loukkaantui ja Kolb otti tuon roolin. Kauden aikana Arizonan pelinrakentajatilanne oli sekava ja myös Brian Hoyer ja Ryan Lindley pelasivat aloittavina Skeltonin ja Kolbin joutuessa penkille. Kauden jälkeen Arizona vapautti Skeltonin sopimuksesta. Kaudella 2013 Skeltonilla oli lyhyitä sopimuksia Cincinnati Bengalsin, San Francisco 49ersin ja Tennessee Titansin kanssa, muttei saanut peliaikaa joukkueissa. Kaudella 2015 Skelton teki sopimuksen kanadalaisen jalkapallon CFL-liigan Montreal Alouettesin kanssa, mutta sopimus purettiin ennen runkosarjan alkua. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1988 syntyneet Luokka:Elävät henkilöt
Sea Shadow (IX-529)

Sea Shadow oli Yhdysvaltain laivaston vuonna 1985 vesille laskettu tutkassa näkymätön koealus. == Valmistus == Yhdysvaltain ilmavoimien F-117 Nighthawk- lentokoneen valmistuttua, Yhdysvaltain laivasto halusi testata häiveteknologian soveltuvuutta merelle. Se tilasi 1982 Lockheed Martinilta koealuksen nimellä Sea Shadow. Myös koodilla IX-529 tunnettu 40 miljoonaa euroa maksanut alus laskettiin vesille 1. maaliskuuta 1985 . Alus ei näkynyt tutkassa ja toimi hyvin kovassakin merenkäynnissä. Sille ei kuitenkaan löydetty käyttöä. Alus poistettiin käytöstä 2006 ja laivasto yritti tuloksetta tarjota alusta museoille. Lopulta alus huutokaupattiin 2012 kahden miljoonan euron hintaan kalifornialaiselle yritykselle. Kauppaehtona oli, että alus romutettaisiin. == Galleria == Sea Shadow moored.jpg|Alus telakalla US Navy Sea Shadow stealth craft.jpg|Laiva edestä Sea Shadow Bridge.jpg|Aluksen ohjaamo == Lähteet == ==Aiheesta muualla== * Laivan nykyinen sijainti kartalla Luokka:Yhdysvaltalaiset sotalaivat
Killinen

Killinen on suomalainen sukunimi. Tunnettuja nimenkantajia ovat: * Ilmari Killinen (1876–1941), kauppa- ja teollisuusministeri, tullihallituksen pääjohtaja, insinööri ja laulaja, Kustaa ja Tilta Killisen poika * Kullervo Killinen (1912–1994), kommodori, valtiotieteen tohtori, Suomen tietotoimiston toimitusjohtaja, Väinämö Killisen poika * Kustaa Killinen (e. Waismaa, 1849–1922), kirjailija, kansanedustaja, kansakoulunopettaja ja kuuromykkäinkoulun johtaja * Lenni Killinen (s. 2000), jääkiekkoilija * Sara Killinen (s. 2001), moukarinheittäjä * Tellervo Laurila (o.s. Killinen, 1887–1960), oopperalaulaja ja kirjallisuuden suomentaja, Kustaa ja Tilta Killisen tytär * Tilta Killinen ( o.s. Lagus, 1850–1937), kuurojenkoulun opettaja ja oppikirjantekijä, Kustaa Tillisen puoliso * Väinämö Killinen (1888–1941), arkkitehti ja insinöörikapteeni, Kustaa ja Tilta Killisen poika.
Ammunta kesäolympialaisissa 2012 – miesten kaksoistrap

Miesten kaksoistrap ammuttiin 2. elokuuta Royal Artillery Barracksissa. Kultaa Peter Wilson Iso-Britannia (GBR) Hopeaa Håkan Dahlby Ruotsi (SWE) Pronssia Vasily Mosin Venäjä (RUS) == Aikataulu == Päivä Aika Kierros Torstai, 2. elokuuta, 2012 9:00-13:30 (11:00-15:30) Peruskilpailu Torstai, 2. elokuuta, 2012 15:00 (17:00) Finaali Suluissa Suomen aika (EEST) == Ennätykset == Ennen olympialaisten alkua voimassa olleet maailman- ja olympiaennätykset: Maailmanennätykset Peruskilpailu 148 Vitali Fokejev Rajyavardhan Singh Rathore Peter Wilson Concepción, Chile Kuala Lumpur, Malesia Tucson, Yhdysvallat 3. maaliskuuta 2011 27\. marraskuuta 2011 28\. maaliskuuta 2012 Finaali 199 Peter Wilson Tucson, Yhdysvallat 28. maaliskuuta 2012 Olympiaennätykset Peruskilpailu 145 Walton Eller Peking, Kiina 12. elokuuta 2008 Finaali 190 Walton Eller Peking, Kiina 12. elokuuta 2008 ==Peruskilpailu== Sija Urheilija Maa A B C Yhteensä 1 Peter Wilson 48 48 47 143 2 Vasily Mosin 48 45 47 140 3 Fehaid Al-Deehani 47 47 46 140 4 Vitaly Fokeev 44 48 47 139 5 Håkan Dahlby 45 46 46 137 6 Richárd Bognár 44 49 44 137 7 Rashid Al-Athba 43 46 47 136 8 Francesco D'Aniello 48 44 44 136 9 William Chetcuti 43 47 45 135 10 Li Jun 40 47 47 134 11 Ronjan Sodhi 48 44 42 134 12 Richard Faulds 39 46 48 133 13 Juma Al-Maktoum 42 45 46 133 14 Hu Binyuan 42 48 43 133 15 Alistair Davis 43 43 46 132 16 Joshua Richmond 44 42 45 131 17 Filipe Fuzaro 44 44 43 131 18 Daniele Di Spigno 43 46 42 131 19 Ahmed Al-Hatmi 37 46 46 129 20 Russell Mark 43 41 44 128 21 José Torres Laboy 41 43 43 127 22 Walton Eller 41 43 42 126 23 Anton Glasnović 38 34 42 114 Sergio Pinero Did not start Did not start Did not start Did not start ==Loppukilpailu== Sija Urheilija Maa Perus- kilpailu Finaali Yhteensä shoot off 1 Peter Wilson 143 45 188 2 Håkan Dahlby 137 49 186 3 Vasily Mosin 140 45 185 2 4 Fehaid Al-Deehani 140 45 185 1 5 Vitaly Fokeev 139 45 184 6 Richárd Bognár 137 45 182 == Lähteet == * * === Viitteet === Luokka:Ammunta kesäolympialaisissa 2012
Ammunta kesäolympialaisissa 2012 – miesten 25 metrin olympiapistooli

Miesten 25 m olympiapistooli ammuttiin 2. ja 3. elokuuta Royal Artillery Barracksissa. Loppukilpailu ammuttiin pudotuskilpailuna, jossa neljännestä sarjasta lähtien kierroksen jälkeen heikoimman pistemäärän omaava kilpailija putosi jatkosta. Kultaa Leuris Pupo Kuuba (CUB) Hopeaa Vijay Kumar Intia (IND) Pronssia Ding Feng Kiina (CHN) == Aikataulu == Päivä Aika Kierros Torstai, 2. elokuuta, 2012 10:30-13:00 (12:30-15:00) Peruskilpailu, 1 puolikas Perjantai, 3. elokuuta, 2012 10:30-13:00 (12:30-15:00) Peruskilpailu, 2 osa Perjantai, 3. elokuuta, 2012 14:30 (16:20) Finaali Suluissa Suomen aika (EEST) == Ennätykset == Ennen olympialaisten alkua voimassa olleet maailman- ja olympiaennätykset: Maailmanennätykset Peruskilpailu 591 Aleksei Klimov Christian Reitz Granada, Espanja Milano, Italia 6. lokakuuta 2006 28\. toukokuuta 2008 Finaali 34 Aleksei Klimov Christian Reitz Teruyoshi Akiyama Milano, Italia Milano, Italia München, Saksa 19. toukokuuta 2012 19\. toukokuuta 2012 25\. toukokuuta 2012 Olympiaennätykset Peruskilpailu 583 Keith Sanderson Peking, Kiina 16. elokuuta 2008 Finaali Kansainvälisen ampumaurheiluliiton (ISSF) säännöt ovat muuttuneet edellisistä olympialaisista. Kansainvälisen ampumaurheiluliiton (ISSF) säännöt ovat muuttuneet edellisistä olympialaisista. Kansainvälisen ampumaurheiluliiton (ISSF) säännöt ovat muuttuneet edellisistä olympialaisista. Kansainvälisen ampumaurheiluliiton (ISSF) säännöt ovat muuttuneet edellisistä olympialaisista. ==Peruskilpailu== Sija Urheilija Maa 8 6 4 ST1 8 6 4 ST2 Yhteensä Muuta 1 Aleksei Klimov 98 100 96 294 99 99 100 298 592 WR 2 Ding Feng 98 98 97 293 99 99 97 295 588 3 Leuris Pupo 99 98 96 293 99 98 96 293 586 4 Vijay Kumar 99 96 98 293 98 97 97 292 585 5 Zhang Jian 98 98 97 293 99 97 91 291 584 6 Christian Reitz 99 98 95 292 97 97 97 291 583 7 Martin Podhráský 96 98 99 293 99 95 96 290 583 8 Leonid Jekimov 96 98 95 289 99 97 97 293 582 9 Martin Strnad 98 97 92 287 97 99 97 293 580 10 Kim Dae-Yoong 98 98 94 290 97 95 97 289 579 11 Jorge Llames 99 95 94 288 96 99 96 291 579 12 Roman Bondaruk 98 94 92 284 99 99 97 295 579 13 Emil Milev 98 98 96 292 98 94 94 286 578 14 Keith Sanderson 98 96 94 288 99 97 94 290 578 15 Jakkrit Panichpatikum 99 99 93 291 97 97 93 287 578 16 Ralf Schumann 96 97 94 287 97 98 95 290 577 17 Afanasijs Kuzmins 98 97 94 289 96 93 91 280 569 18 David Chapman 82 94 92 278 97 91 93 281 559 ==Loppukilpailu== Sija Urheilija Maa 1 2 3 4 5 6 7 8 Yhteensä 1 Leuris Pupo 3 5 5 5 4 4 4 4 34 2 Vijay Kumar 5 4 4 3 4 4 4 2 30 3 Ding Feng 4 5 4 3 4 4 3 X 27 4 Aleksei Klimov 5 4 3 2 4 5 X X 23 5 Zhang Jian 3 5 4 2 3 X X X 17 6 Christian Reitz 3 3 4 3 X X X X 13 == Lähteet == * * === Viitteet === Luokka:Ammunta kesäolympialaisissa 2012
Ouargla

Ouargla (myös Wargla, ) on keidaskaupunki ja samannimisen maakunnan hallinnollinen keskus Algerian Saharassa. Se sijaitsee vadi Myan laaksossa 845 kilometriä Algerista etelään. Kaupungissa on 133 000 asukasta (vuonna 2008). Berberien perustama Ouargla oli keskiajalla tärkeä kauppakaupunki ja yksi ibadiittien muslimilahkon keskuksista. Sen kauppiaat varustivat Saharan eteläpuoliseen Sudaniin matkanneita kamelikaravaaneja, joiden tuomat tavarat kuljetettiin edelleen Tunisiin ja Constantineen. Turkkilaiset valloittivat berberidynastian hallitseman kaupungin vuonna 1552. Toinen paikallinen sulttaanidynastia hallitsi Ouarglaa 1600-luvun alusta aina 1800-luvun puoliväliin saakka. Ranskalaisten saavuttua alueelle 1800-luvun loppupuolella kaupungin talous taantui. Siirtomaa-aikana siitä tuli Saharan keidasalueen keskuspaikka. Hassi Messaoudin öljyntuotantoalueen lähellä sijaitseva Ouargla on nykyään tärkeä hallinnollinen, teollisuus- ja liikennekeskus, jossa toimii muun muassa yliopisto ja lentokenttä. Sen vanhaa keskustaa eli ksaria asuttavat ouarglia puhuvat berberit, jotka ovat sekoittuneet mustiin orjiin. Suurin osa väestöstä koostuu arabiankielisistä entisistä paimentolaisista. Kaupunkia ympäröivät laajat taatelipalmulehdot. Pohjaveden runsauden ansiosta Ouarglan ympäristössä harjoitetaan myös nykyaikaista maataloutta. Kaupungista on lento- ja linja-autoyhteydet eri puolelle Algeriaa. Ouarglan nähtävyyksiä ovat vanhakaupunki moskeijoineen ja kauppatoreineen sekä Saharan esihistoriaa ja luontoa esittelevä museo. Viisitoista kilometriä kaupungista etelään sijaitsevat ibadiittien 900-luvun alussa perustaman Sedratan kaupungin rauniot. ==Lähteet== == Aiheesta muualla == Luokka:Algerian kaupungit
Yoris Grandjean

Yoris Grandjean (s. 20. maaliskuuta 1989 Liège) on belgialainen uimari.Yoris Grandjean Biography and Olympic Results | Olympics at Sports-Reference.com Grandjean saavutti Palma de Mallorcan nuorten EM-kilpailuissa 2006 kultaa 100 metrin ja pronssia 50 metrin vapaauinnissa. Saman vuoden junioreiden MM-kilpailuissa Rio de Janeirossa hän voitti 50 ja 100 metrin vapaauinnit sekä sijoittui toiseksi 200 metrin vapaauinnissa. Hän sai Antwerpenin nuorten EM-kilpailuissa 2007 kultaa 100 metrin vapaauinnissa ja pronssia 4 × 100 metrin vapaauintiviestissä. Grandjean osallistui vuoden 2008 kesäolympialaisissa Pekingissä. Hän sijoittui 50 metrin vapaauinnissa 28. sijalle ja 100 metrin vapaauinnissa 19. sijalle. Hän kuului Belgian pronssijoukkueeseen 4 × 50 metrin vapaauintiviestissä Chartres'n 2012 ja Herningin 2013 lyhyen radan EM-kilpailuissa. == Lähteet == Luokka:Belgialaiset uimarit Luokka:Vuonna 1989 syntyneet Luokka:Elävät henkilöt
Sedrata

Sedrata (myös Sadrata) oli keskiaikainen kaupunki Algeriassa 14 kilometriä Ouarglasta etelään. Viimeinen rustamidihallitsija Jakub perusti Sedratan Tahertin hävityksen jälkeen vuonna 908. Aikaisemmin paikalla oli sijainnut 700-luvulla syntynyt Isedratenin linnoitettu kylä. Kaupunki oli ibadiittien muslimilahkon hengellinen keskus. Hammadidihallitsija al-Mansur hävitti sen vuonna 1074, jolloin asukkaat pakenivat Ouarglaan ja Mzabin alueelle. Sedratan kaivauksissa on löydetty kivisen palatsin, asuintalojen sekä koristeellisen moskeijan rauniot. Esineitä on näytteillä Algerin, Constantinen ja Ouarglan museoissa. ==Lähteet== Luokka:Algerian historia
Charlton Nyirenda

Charlton Nyirenda (s. 29. elokuuta 1988) on malawilainen uimari. Hän osallistui vuoden 2008 kesäolympialaisiin Pekingissä ja sijoittui 50 metrin vapaauinnissa 80. sijalle.Charlton Nyirenda Biography and Olympic Results | Olympics at Sports-Reference.com == Lähteet == Luokka:Malawilaiset uimarit Luokka:Vuonna 1988 syntyneet Luokka:Elävät henkilöt
Ouarglin kieli

Ouargli eli tagargrent (omakielinen nimitys teggargrənt) on pohjoisten berberikielten zenati-ryhmään kuuluva kielimuoto. Sitä puhutaan Algerian Ouarglan keidaskaupungissa sekä 20 kilometriä luoteeseen sijaitsevassa Ngouçassa. Puhujamääräksi arvioidaan alle 10 000 tai 5 000 henkeä. Oman kielensä lisäksi Ouarglan berberit puhuvat arabiaa. Kaupungin kolmen heimon sekä Ngouçan kielimuotojen välillä on pieniä eroja. Ouarglista on olemassa Samuel Biarnayn laatima kieliopillinen kuvaus (1908) sekä Jean Delheuren sanakirja (1987). ==Lähteet== Luokka:Algerian kielet Luokka:Berberikielet
Natthanan Junkrajang

Natthanan Junkrajang (; s. 13. huhtikuuta 1986) on thaimaalainen uimari. Hän osallistui vuoden 2008 kesäolympialaisiin Pekingissä. Hän sijoittui naisten 100 metrin vapaauinnissa 39. ja 200 metrin vapaauinnissa 38. sijalle.Natthanan Junkrajang Biography and Olympic Results | Olympics at Sports-Reference.com == Lähteet == Luokka:Thaimaalaiset uimarit Luokka:Vuonna 1986 syntyneet Luokka:Elävät henkilöt
Chakyl Camal

Chakyl Pfiffer Camal (s. 18. maaliskuuta 1990 Swazimaa) on mosambikilainen uimari. Hän osallistui vuoden 2008 kesäolympialaisiin Pekingissä ja sijoittui miesten 50 metrin vapaauinnissa 67. sijalle. Camal kilpaili 50 metrin vapaauinnissa myös kesäolympialaisissa 2012 Lontoossa jääden 38. sijalle.Chakyl Camal Biography and Olympic Results | Olympics at Sports-Reference.com == Lähteet == Luokka:Mosambikilaiset uimarit Luokka:Vuonna 1990 syntyneet Luokka:Elävät henkilöt
Vladimír Padrta

Vladimír Padrta (7. lokakuuta 1952 Brno – 15. syyskuuta 2009 Bratislava) oli tšekkoslovakialainen koripalloilija. Hän osallistui vuoden 1976 kesäolympialaisiin Montrealissa. Hän kuului siellä kuudenneksi sijoittuneeseen joukkueeseen.Vladimír Padrta Biography and Olympic Results | Olympics at Sports-Reference.com == Lähteet == Luokka:Tšekkoslovakialaiset koripalloilijat Luokka:Vuonna 1952 syntyneet Luokka:Vuonna 2009 kuolleet
Mario Cecchi Gori

Mario Cecchi Gori (21. maaliskuuta 1920 Brescia – 5. marraskuuta 1993 Rooma) oli italialainen elokuvatuottaja. Cecchi Gori perusti elokuvatuotantoyhtiönsä vuonna 1949 ja tuotti uransa aikana yli 200 elokuvaa, joihin lukeutuvat muiden muassa Dino Risin Playboy (1962), Federico Fellinin La voce della luna (1990) ja Roberto Benignin Hammastikku-Johnny (1991). Hän sai David di Donatello- palkinnon vuonna 1991. Cecchi Gori osti jalkapalloseura AC Fiorentinan vuonna 1990 ja toimi seuran puheenjohtajana kuolemaansa asti. Hän kuoli sydäninfarktiin vuonna 1993 ja oli postuumisti ehdolla parhaan elokuvan Oscar- palkintoon elokuvasta Il Postino – Posteljooni. Hänen poikansa Vittorio Cecchi Gori otti haltuunsa sekä elokuvayhtiön että jalkapalloseuran isänsä kuoleman jälkeen. == Lähteet == == Aiheesta muualla == * * Luokka:Italialaiset elokuvatuottajat Luokka:Vuonna 1920 syntyneet Luokka:Vuonna 1993 kuolleet
Symbolinen laskenta

Symbolinen laskenta eli algebrallinen laskenta eli tietokonealgebra tarkoittaa sitä matematiikan ja teoreettisen tietokäsittelytieteen osa-aluetta, joka tutkii yhtälöiden ja lausekkeiden tehokasta käsittelyä symbolisessa muodossa tietokonetta apuna käyttäen, tähän liittyviä algoritmeja ja niiden tehokkuutta ja sovellutuksia. Symboliseen laskentaan kykeneviä ohjelmistoja kutsutaan tietokonealgebrajärjestelmiksi. Näitä järjestelmiä käyttäen voidaan integroida ja derivoida lausekkeita symbolisessa muodossa, sijoittaa lausekkeita toisiin lausekkeisiin, sieventää lausekkeita, kertoa ja jakaa polynomeja ja rationaalilausekkeita sekä jakaa niitä tekijöihin, suorittaa matriisilaskuja jne. Järjestelmät sisältävät yleensä myös mahdollisuuden mielivaltaisen tarkkaan aritmeettiseen laskentaan liuku- ja kokonaisluvuilla. Ohjelmistot sisältävät yleensä myös kehittyneet lausekkeiden tulostus- ja tallennusmahdollisuudet niiden myöhempää käyttöä varten tai osaksi kirjallista dokumenttia, nettisivuja tai vaikkapa tehokkaaseen numeeriseen laskentaan soveltuvaa ohjelmakoodia. Symbolisen laskennan järjestelmien avulla voidaan ainakin periaatteessa tehdä kaikkia niitä laskuja, joita on mahdollista suorittaa kynää ja paperia käyttäen. Laskennan tehokkuudessa tietokone ylittää usein miljoonakertaisesti sen, mitä perinteisessä laskennassa on mahdollista saavuttaa. Ongelmana on kuitenkin se, että järjestelmien tehokas käyttö vaatii yleensä jonkin verran ohjelmointitaitoja. Esimerkkejä symboliseen laskentaan tarkoitetuista ohjelmistoista ovat mm. Axiom, GAP, DERIVE, Macsyma, Maple, Mathematica, PARI, REDUCE ja Sage. Kansainvälisissä yhteyksissä symbolisen laskennan järjestelmistä käytetään nykyisin usein lyhennettä CAS. Lyhenne tulee englannin kielen sanoista "Computer Algebra System". Symbolinen laskenta on Suomessa parhaillaan erittäin ajankohtainen asia, sillä keväällä 2012 sallittiin ensimmäistä kertaa symbolisten laskimien käyttö ylioppilaskirjoituksissa. == Aiheesta muualla == * Lappi, Esa; Lappi, Merikki: "Symboliset laskimet tulevat - ollaanko valmiita?" Solmu-lehden artikkeli * Kivelä, Simo K.: "Symbolinen laskenta ja koulumatematiikka", Teknillinen korkeakoulu * Ruohonen, Keijo: "Symbolinen analyysi", Tampereen teknillinen yliopisto, 2003 * Kivelä, Simo K.: "Symboliset laskentaohjelmat ja matematiikan opetus", 1999 Luokka:Algebra
Danan luonnonpuisto

Danan luonnonpuisto on luonnonsuojelualue Jordanian keskiosan ylängöllä, Wadi Danan laaksossa. Se on Jordanian suurin suojelualue, pinta-alaltaan 308 neliökilometriä. Puisto on tunnettu suurista tuulen muovaamista hiekkakivi- ja graniittikallioistaan. Siellä on tarjolla eripituisia patikointireittejä. Alueella on tavattu noin 800 kasvi- ja 449 eläinlajia.Jordan Tourism Board viitattu 16.7.2012 == Lähteet == == Aiheesta muualla == *Luonnonpuisto Jordanian kuninkaallisen luonnonsuojelujärjestön kotisivuilla Luokka:Jordanian maantiede
Ek Boonsawad

Ek Boonsawad (; s. 30. lokakuuta 1988) on thaimaalainen kilpapurjehtija. Hän osallistui vuoden 2008 kesäolympialaisiin Pekingissä ja jäi siellä 25. sijalle miesten purjelautailussa. Lontoossa 2012 hän sijoittui samassa lajissa 33:nneksi.Ek Boonsawad Biography and Olympic Results | Olympics at Sports-Reference.com == Lähteet == Luokka:Thaimaalaiset kilpapurjehtijat Luokka:Vuonna 1988 syntyneet Luokka:Elävät henkilöt
Victor Vinde

Victor Vinde (1903–1970) oli ruotsalainen toimittaja ja kirjailija. Hän toimi Göteborgs Handels- och Sjöfartstidningin (1937–1945) ja Dagens Nyheterin (1946–1958) kirjeenvaihtajana Pariisissa Ranskassa. Samalla hän toimi myös Ruotsin radion toimittajana. Vuosina 1962–1965 hän oli Stockholms-Tidningen -lehden päätoimittaja. ==Kirjallista tuotantoa== * 1930 - Sigrid Undset: A Nordic moralist * 1935 - Revolution i Paris: tre kapitel om en kris * 1940 - Det franska sammanbrottet Julkaistu suomeksi v.1941 nimellä Ranskan luhistuminen * 1941 - En stormakts fall Julkaistu suomeksi v.1941 nimellä Suurvallan häviö * 1941 - Frankrike efter nederlaget * 1943 - Amerika slår till Julkaistu suomeksi v.1944 nimellä Amerikka tulee mukaan * 1944 - Det fria Frankrike * 1946 - Nürnberg i blixtljus Julkaistu suomeksi v.1946 nimellä Välähdyksiä Nürnbergistä' * 1947 - Det nya Frankrike * 1952 - Mitt i Europa * 1958 - Revolution i Algeriet * 1962 - De Gaulle och Frankrike * 1966 - Vietnam - det smutsiga kriget * 1966 - Rapport från Kina * 1968 - Sovjet - kontinent i förvandling (yhdessä Rita Vinden kanssa) ==Lähteet== Luokka:Ruotsalaiset toimittajat Luokka:Vuonna 1903 syntyneet Luokka:Vuonna 1970 kuolleet
Frank Testa

Frank Testa (7. lokakuuta 1903 New York – 12. marraskuuta 2000 Los Angeles) oli yhdysvaltalainen ratapyöräilijä. Hän osallistui vuoden 1932 kesäolympialaisiin Los Angelesissa ja sijoittui tandemissa viidenneksi. Myös hänen veljensä Eddie Testa oli olympiaurheilija.Frank Testa Biography and Olympic Results | Olympics at Sports-Reference.com == Lähteet == Luokka:Yhdysvaltalaiset ratapyöräilijät Luokka:Vuonna 1903 syntyneet Luokka:Vuonna 2000 kuolleet
Vaalea villikissa

Vaalea villikissa () on vuonna 1949 ensi-iltansa saanut yhdysvaltalainen romanttinen western-komedia, jonka ohjasi, tuotti ja käsikirjoitti Preston Sturges. Technicolor-elokuvan pääosissa ovat Betty Grable, Cesar Romero ja Rudy Vallée. Grable näyttelee äkkipikaista ja panettelevaa saluunalaulajatarta ja Romero tämän uhkapelaaja-poikaystävää, jolle Grablen näyttelemä Winifred suuttuu ja pahasti. Vaalea villikissa perustuu Earl Feltonin kirjoittamaan tarinaan, josta Sturges kynäili käsikirjoituksen Feltonin kanssa. Elokuva sai ensi-iltansa kotimaassaan 27. toukokuuta vuonna 1949 New Yorkissa ja Los Angelesissa. Kesäkuussa 1949 elokuva meni maanlaajuiseen levitykseen. 20th Century Fox tuotti elokuvan. ==Näyttelijät== ===Muut=== * Margaret Hamiltonilla oli pieni esiintyminen rouva Elvira O’Toolen roolissa. * Harry Morgan esiintyi huligaanina. ==Laulut== * ”The Beautiful Blonde from Bashful Bend” (Lionel Newman ja Don George) * ”Clementine Capers” (Cyril Mockridge) * ”Every Time I Meet You” (Josef Myrow (sävellys) and Mack Gordon (sanoitukset)) * ”In the Gloaming” (Annie Fortesque Harrison ja Meta Orred) ==Tuotanto== Vaalean villikissan tuotannon olisi pitänyt alkaa jo syyskuussa 1947, mutta se hyllytettiin jo lokakuussa Fox-johtajan Darryl F. Zanuckin harkittaessa elokuvan suurta budjettia Technicolorin takia. Ohjaaja Preston Sturges harkitsi June Haveria Grablen näyttelemän Winifred ”Freddie” Jonesin rooliin käsikirjoituksen varhaisluonnoksen aikana joulukuussa 1947. Rooli oli kuitenkin mennyt jo Betty Grablelle. Grable myös yritti saada Gregory Peckiä Blackie Joberon rooliin, mutta se meni Cesar Romerolle. Elokuvaa markkinoitiin iskulauseella ”She had the biggest Six-Shooters in the West!”. Vaalea villikissa tehtiin 2,2 miljoonan dollarin budjetilla. Elokuva tuotti maailmanlaajuisesti 2,9 miljoonaa dollaria, joista 1,5 miljoonaa dollaria Yhdysvalloissa. Vaalea villikissa julkaistiin videolle Yhdysvalloissa 25. toukokuuta 1989. ==Lähteet== ==Aiheesta muualla== * * * * Vaalea villikissa TCM Movie Databasessa Luokka:Vuoden 1949 yhdysvaltalaiset elokuvat Luokka:Yhdysvaltalaiset romanttiset komediat Luokka:Yhdysvaltalaiset lännenelokuvat
Ryō Yuzawa

Ryō Yuzawa (; s. 7. lokakuuta 1976 Tachikawa) on japanilainen pöytätennispelaaja. Hän kilpaili vuoden 1996 kesäolympialaisissa Atlantassa ja sijoittui miesten nelinpelissä 17. sijalle. Hän osallistui myös kesäolympialaisiin 2004 Ateenassa ja sijoittui kaksinpelissä 49. ja nelinpelissä 17. sijalle.Ryo Yuzawa Biography and Olympic Results | Olympics at Sports-Reference.com == Lähteet == Luokka:Japanilaiset pöytätennispelaajat Luokka:Vuonna 1976 syntyneet Luokka:Elävät henkilöt
Wadi Mujib

Wadi Mujib on rotkolaakso Jordaniassa, Kuolleenmeren itäpuolella. Hiekkakivijyrkänteiden ympäröimä laakso on yli 400 metriä merenpinnan alapuolella. Sitä ympäröivää Mujibin luonnonpuistoa pidetään maailman matalimmalla sijaitsevana suojelualueena. 220 neliökilometrin laajuisella suojelualueella on tavattu yli 420 kasvi- ja 102 lintulajia Jordan Tourism Board viitattu 16.7.2012. == Lähteet == == Aiheesta muualla == *Wadi Mujib Jordanian kuninkaallisen luonnonsuojelujärjestön sivuilla Luokka:Jordanian maantiede
Sandra Wiegers

Sandra Wiegers (s. 26. huhtikuuta 1974 Hoogeveen) on alankomaalainen entinen lentopalloilija. Hän osallistui vuoden 1992 kesäolympialaisiin Barcelonassa. Hän kuului siellä kuudenneksi sijoittuneeseen joukkueeseen.Sandra Wiegers Biography and Olympic Results | Olympics at Sports-Reference.com == Lähteet == Luokka:Alankomaalaiset lentopalloilijat Luokka:Vuonna 1974 syntyneet Luokka:Elävät henkilöt
Shawmari

Shawmarin suojelualue (Shaumari) on pieni luonnonsuojelualue Jordanian itäosan aavikkoalueella. 22 km² laajuinen suojelualue on tärkeä Lähi-idän villieläimistön lisääntymisalue, jossa elää uhanalaisia eläimiä. Alueella on muun muassa valkobeisoja, gaselleja, strutseja ja erittäin uhanalaisia aasianvilliaaseja. Siellä on myös runsaasti aavikkokasveja.Jordan Tourism Board viitattu 16.7.2012 == Lähteet == Luokka:Jordanian maantiede Luokka:Luonnonsuojelualueet
Vera Koenen

Vera Koenen (s. 2. tammikuuta 1967 Alkmaar) on alankomaalainen entinen lentopalloilija. Hän kilpaili vuoden 1992 kesäolympialaisissa Barcelonassa ja kuului siellä kuudenneksi sijoittuneeseen joukkueeseen.Vera Koenen Biography and Olympic Results | Olympics at Sports-Reference.com == Lähteet == Luokka:Alankomaalaiset lentopalloilijat Luokka:Vuonna 1967 syntyneet Luokka:Elävät henkilöt
Linda Moons

Alida "Linda" Moons (s. 14. toukokuuta 1965 Breukelen) on alankomaalainen entinen lentopalloilija. Hän kilpaili vuoden 1992 kesäolympialaisissa Barcelonassa ja kuului siellä kuudenneksi sijoittuneeseen joukkueeseen.Linda Moons Biography and Olympic Results | Olympics at Sports-Reference.com == Lähteet == Luokka:Alankomaalaiset lentopalloilijat Luokka:Vuonna 1965 syntyneet Luokka:Elävät henkilöt
Jan Posthuma

Jan Marcus Posthuma (s. 11. kesäkuuta 1963 Dokkum) on alankomaalainen entinen lentopalloilija. Hän kuului vuoden 1988 kesäolympialaisissa Soulissa viidenneksi sijoittuneeseen joukkueeseen. Kesäolympialaisissa 1992 Barcelonassa hän sai joukkueineen hopeaa, ja kesäolympialaisissa 1996 Atlantassa hän kuului kultaa voittaneeseen joukkueeseen.Jan Posthuma Biography and Olympic Results | Olympics at Sports-Reference.com == Lähteet == Luokka:Alankomaalaiset lentopalloilijat Luokka:Alankomaalaiset olympiavoittajat Luokka:Vuonna 1963 syntyneet Luokka:Elävät henkilöt
Azraqin luonnonsuojelualue

Azraqin suojelualue on luonnonsuojelualue Jordanian itäosan aavikolla Azraqin kaupungin lähellä. 12 neliökilometrin kokoisen suojelualueen nähtävyyksiin kuuluu mutapohjainen alue Qa'a Al-Azraq. Alue on ajoittain tulviva kosteikko, joka houkuttelee alueelle lintuja etenkin muuttoaikaan keväisin ja syksyisin. Jordan Tourism Board viitattu 16.7.2012 Azraq ja sen luonnonsuojelualue ovat olleet Jordanian aielistalla Unescon maailmanperintöluetteloon vuodesta 2007. == Lähteet == == Aiheesta muualla == Luokka:Jordanian maantiede Luokka:Luonnonsuojelualueet
Kazumi Nakamura

Kazumi Nakamura (; s. 24. helmikuuta 1971 Hōdatsushimizu) on japanilainen entinen lentopalloilija. Hän kuului vuoden 1992 kesäolympialaisissa Barcelonassa viidenneksi sijoittuneeseen joukkueeseen. Kesäolympialaisissa 1996 Atlantassa hän sijoittui joukkueineen yhdeksänneksi.Kazumi Nakamura Biography and Olympic Results | Olympics at Sports-Reference.com == Lähteet == Luokka:Japanilaiset lentopalloilijat Luokka:Vuonna 1971 syntyneet Luokka:Elävät henkilöt
Bond

Bond voi tarkoittaa seuraavia asioita: ==Talous== * bondi eli joukkovelkakirja *joukkovelkakirjalaina ==Henkilöitä== *Alan Bond (s. 1944), brittiläinen raketti-insinööri ja Reaction Engines -yhtiön toimitusjohtaja *Anders Bond (1888–1980), ruotsalainen säveltäjä ja kirkkomuusikko *Frederick Bligh Bond (1864–1945), brittiläinen arkkitehti, joka oli osapuolena Cummins v. Bond -oikeusjutussa *Edward Bond (1934–2024), brittiläinen näytelmäkirjailija ja elokuvakäsikirjoittaja *George Phillips Bond (1825–1865), yhdysvaltalainen tähtitieteilijä *Hamish Bond (s. 1986), uusiseelantilainen soutaja, olympiavoittaja ja maailmanmestari *James Bond (1900–1989), yhdysvaltalainen lintutieteilijä *Julia Bond (s. 1987), yhdysvaltalainen pornonäyttelijä *Kit Bond (s. 1939), yhdysvaltalainen republikaanisen puolueen poliitikko *Larry Bond (s. 1952), yhdysvaltalainen kirjailija ja sotapelisuunnittelija *Michael Bond (1926–2017), brittiläinen lastenkirjailija *Nelson S. Bond (1908–2006), yhdysvaltalainen tieteiskirjailija ja käsikirjoittaja *Samantha Bond (s. 1961), englantilainen näyttelijä *William Cranch Bond (1789–1859), yhdysvaltalainen tähtitieteilijä === Kuvitteellisia henkilöitä === * Anna Bond, samannimisen intialaisen elokuvan päähenkilö * James Bond, salainen agentti Ian Flemingin jännitysromaaneissa. ==Musiikki== *Bond (Bondquartet), brittiläis-australialainen viulistiyhtye ==Elokuva ja televisio== *The Bond, Charles Chaplinin elokuva vuodelta 1918 *James Bond Junior, piirretty televisiosarja ==Yritys== *Bond Cars, englantilainen autonvalmistaja ==Asteroidi== *9007 James Bond, asteroidi pääasteroidivyöhykkeellä ==Paikkoja== *Bondi Beach, uimaranta ja sitä ympäröivä lähiö Sydneyn itärannikolla *Bond Street, Lontoossa sijaitseva huomattava kauppakatu
Come On Over

Come On Over on kanadalaisen countrylaulaja Shania Twainin kolmas studioalbumi. Se julkaistiin 4. marraskuuta 1997. Come On Over oli valtava menestys ympäri maailmaa, ja sen maailmanlaajuiset myyntiluvut ovat yli 40 miljoonaa kappaletta. Se on kaikkien aikojen myydyin countryalbumi ja myydyin naismuusikolta ilmestynyt levy. Pelkästään Yhdysvalloissa albumia on myyty yli 20 miljoonaa kappaletta. Näin ollen se on yltänyt siellä 20-kertaiseksi platinalevyksi. Koska myös Shania Twainin edellisen albumin The Woman in Me myyntilukemat olivat ylittäneet 10 miljoonan rajan, Come On Overin myötä hänestä tuli Whitney Houstonin jälkeen toinen nainen, jonka kahta eri albumia on myyty yli 10 miljoonaa kappaletta. Suosion seurauksena Twain esiintyi muun muassa Rolling Stone -lehden kannessa 1997. Vuoden 1996 aikana hän oli palkannut avukseen manageri Jon Landaun, jonka kokemusta käytettiin hyväksi, kun Come On Over -albumia markkinoitiin voimakkaasti ympäri maailmaa. Levyn ilmestymisen jälkeen Twain teki laajan konserttikiertueen vuosina 1998–1999. Come On Over toi Shania Twainille neljä Grammy-palkintoa. Kappale ”You’re Still The One” palkittiin Grammy-tilaisuudessa 1999 kategorioissa paras countrylaulu ja paras naisartistin vokaaliesitys countrymusiikissa vuonna 1998. Kappaleen ”Man! I Feel Like A Woman!” perusteella Twain sai vokaaliesityksestä myönnetyn Grammy-palkinnon myös 2000. Tuolloin ”Come On Over” palkittiin parhaana countrylauluna. Come On Over -levyn kuudestatoista kappaleesta kaikkiaan kaksitoista ilmestyi singlejulkaisuina. Sisältämiensä menestyskappaleiden lukuisuuden vuoksi albumi on luonteeltaan myös eräänlainen hittikokoelma. Levyn kaikkien musiikkikappaleiden säveltämisestä ja sanoittamisesta vastasivat Shania Twain ja hänen tuolloinen aviomiehensä Robert John ”Mutt” Lange. Lange toimi myös levyn tuottajana ja lauloi sillä taustoja. Yhdysvaltain albumilistalla Come On Over ylsi parhaimmillaan toiselle sijalle. Billboardin countryalbumilistan ykkösenä se vietti kaikkiaan 50 viikkoa. Britannian albumilistan ensimmäisellä sijalla Come On Over oli puolestaan yhteensä 11 viikon ajan. Suomessa albumi myi 38 958 kappaletta, ja se palkittiin kultalevyllä 1999. == Kappaleet == == Lähteet == Luokka:Vuoden 1997 albumit Luokka:Kanadalaiset popalbumit Luokka:Countryalbumit
Carl Petersén

Carl Jacob Karsten Petersén (18. huhtikuuta 1883 Tukholma – 14. huhtikuuta 1963) oli ruotsalainen upseeri ja vakoilujärjestön (C-byrån) päällikkö. Petersénistä tuli aliluutnantti Upplannin tykistörykmentissä (Upplands artilleriregemente) vuonna 1903. Vuosina 1911–13 hän palveli majurina Persiassa. Vuonna 1915 hän otti osaa Gallipolin taisteluihin. 1916 hänet ylennettiin Ruotsin armeijan kapteeniksi. Vuosina 1919–20 hän oli Varsovassa ja 1921–27 osastopäällikkönä Punaisessa Ristissä Pariisissa. Toisen maailmansodan aikana hän oli sotilaallisen vakoilupalvelun päällikkönä 1940–1946. Petersén osallistui myös Suomen sisällissotaan. Kapteeni Petersén saapui Seinäjoelle 10.–11. helmikuuta 1918 yhdessä kolmen muun kanssa, ja he saivat tehtäväksi suunnitella valkoisten päämajan organisaation.Valkoinen päämaja 1918 Viitattu 18.4.2023 Petersén on haudattu Norra begravningsplatsenille Tukholmaan. ==Lähteet== == Aiheesta muualla == Luokka:Ruotsalaiset upseerit Luokka:Suomen sisällissodan valkoiset Luokka:Vuonna 1883 syntyneet Luokka:Vuonna 1963 kuolleet
Jessie Andrews

Jessie Andrews (s. 22. maaliskuuta 1992, Miami, Yhdysvallat) on yhdysvaltalainen pornonäyttelijä, joka aloitti uransa vuonna 2010. Vuonna 2012 hänet palkittiin parhaan näyttelijän AVN Awardilla ja parhaan suorituksen XBIZ Awardilla roolistaan Portrait of a Call Girl -pornoelokuvassa. Hänelle myös myönnettiin XRCO Awardin palkinto vuoden parhaasta näyttelijästä sekä vuoden naistulokkaan palkinto. ==Elämäkerta== Andrews aloitti uransa aikuisviihteen parissa viikko sen jälkeen, kun hän oli täyttänyt 18 vuotta. Hän oli kuullut ystävältään, että tämä oli tienannut paljon rahaa "rintojaan näyttämällä", mikä motivoi Andrewsiä tutustumaan alaan. Tätä ennen Andrews ei ollut koskaan nähnyt kokonaista pornokohtausta. Hän valitsi näyttelijänimensä yhdistämällä äitinsä koiran nimen, Jessie, omaan katunimeensä Andrewsiin. Aikuisviihdealalla Andrews tunnetaan muun muassa rooleistaan elokuvassa Portrait of a Call Girl sekä parodioistaan, kuten Taxi Driver: A XXX Parody ja Scream XXX: A Porn Parody. Hän toimi takahuonehaastattelijana vuoden 2011 AVN Awardseissa. Aikuisviihteen ulkopuolella Andrews on esiintynyt Borgoren "Flex" -kappaleen musiikkivideolla. 29. kesäkuuta 2012 Andrews myös perusti oman korumallistonsa nimellä Bagatiba. ==Kunnianosoitukset ja palkinnot== *ATK Gallerian Vuoden 2011 seurapiirityttö *AVN Awards 2012: Palkinto luokassa Paras naisnäyttelijä *AVN Awards 2013: Ehdokkuus luokassa Vuoden naisesiintyjä ==Lähteet== Luokka:Vuonna 1992 syntyneet Luokka:Elävät henkilöt Luokka:Yhdysvaltalaiset pornonäyttelijät
Einar Lundborg

Einar Paul Albert Muni Lundborg (5. huhtikuuta 1896 Kalkutta – 27. tammikuuta 1931 Linköping) oli ruotsalainen lentäjä. Lundborg taisteli Suomen sisällissodassa vuonna 1918 Ruotsalaisessa prikaatissa ja osallistui myös Viron vapaussotaan vuonna 1919. Hän tuli kansainvälisesti tunnetuksi, kun hän pelasti Umberto Nobilen ilmalaivaonnettomuudesta Huippuvuorten jäältä. Hän kuoli Jaktfalkenin koelennolla Itä-Götanmaan läänissä Malmslättissä 1931. Hänet on haudattu Linköpingiin. Luokka:Ruotsalaiset sotilaat Luokka:Suomen sisällissodan valkoiset Luokka:Vuonna 1896 syntyneet Luokka:Vuonna 1931 kuolleet
Juvenal Roriz

Juvenal Roriz (12. lokakuuta 1920 Goiás – 13. joulukuuta 1994) oli brasilialainen roomalaiskatolinen arkkipiispa. Hänet vihittiin redemptoristien papiksi 28. heinäkuuta 1946 ja nimitettiin Rubiataban prelaatiksi 27. lokakuuta 1966. Hänet nimitettiin lisäksi Lemellefan titulaaripiispaksi 15. elokuuta 1967. Piispaksi konsekroinnin suoritti 11. lokakuuta Sebastiano Baggio, jota avustivat Fernando Gomes dos Santos ja José Brandão de Castro.Catholic-Hierarchy.org: Archbishop Juvenal Roriz, C.SS.R. Roriz sai 5. toukokuuta 1978 nimityksen Juiz de Foran arkkipiispaksi, jona hän toimi, kunnes erosi tehtävistään 7. helmikuuta 1990. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1920 syntyneet Luokka:Vuonna 1994 kuolleet
José Carlos de Oliveira

José Carlos de Oliveira (s. 14. maaliskuuta 1931 Aparecida) on brasilialainen roomalaiskatolinen piispa. Hänet vihittiin redemptoristien papiksi 27. tammikuuta 1957 ja nimitettiin Rubiataba-Mozarlândian prelaatiksi 14. syyskuuta 1979. Piispaksi konsekroinnin suoritti 25. marraskuuta Carmine Rocco, jota avustivat Juvenal Roriz ja Aloísio Ariovaldo Amaral.Catholic- Hierarchy.org: Bishop José Carlos de Oliveira, C.SS.R. De Oliveira sai 4. joulukuuta 1979 nimityksen Rubiataba-Mozarlândian piispaksi, jona hän toimi, kunnes jäi eläkkeelle 27. helmikuuta 2008. == Lähteet == Luokka:Brasilialaiset papit Luokka:Katoliset piispat Luokka:Vuonna 1931 syntyneet Luokka:Elävät henkilöt
Tarra White

Tarra White (s. 19. marraskuuta 1987) on tšekkiläinen pornonäyttelijä. ==Elämä ja ura== White liittyi aikuisviihteen alalle 18-vuotiaana. Toukokuusta 2008 lähtien White on toiminut nimellä Martina Mrakviová Red News -ohjelmassa, jossa naispuoliset uutisankkurit riisuvat vaatteitaan uutisia lukiessa. == Palkinnot == * FICEB Ninfa-palkinto 2008: Paras naissivunäyttelijä * Venus Berlin-palkinto 2009: Paras eurooppalainen naisnäyttelijä * AVN-palkinto 2014: Paras ulkomaisella tuotannolla kuvattu seksikohtaus == Lähteet == Luokka:Tšekkiläiset pornonäyttelijät Luokka:Vuonna 1987 syntyneet Luokka:Elävät henkilöt
Adair José Guimarães

Adair José Guimarães (s. 16. kesäkuuta 1960 Mara Rosa) on brasilialainen roomalaiskatolinen piispa. Hänet vihittiin papiksi Uruaçun hiippakuntaan 21. joulukuuta 1986 ja nimitettiin Rubiataba-Mozarlândian hiippakunnan johtoon 27. helmikuuta 2008. Piispaksi vihkiminen seurasi 17. toukokuuta. Pääkonsekraattorina toimi José da Silva Chaves, jota avustivat José Carlos de Oliveira ja Messias dos Reis Silveira.Catholic-Hierarchy.org: Bishop Adair José Guimarães == Lähteet == Luokka:Brasilialaiset papit Luokka:Katoliset piispat Luokka:Vuonna 1960 syntyneet Luokka:Elävät henkilöt
Fosfidi

Fosfidit ovat fosforin ja jonkin elektropositiivisemman alkuaineen muodostamia yhdisteitä, joissa fosforin hapetusluku on -III. Fosfidit ovat rakenteeltaan ja stoikiometrialtaan monimuotoinen joukko yhdisteitä. == Ominaisuudet == Fosfidit voidaan jakaa sidosluonteen perusteella kolmeen eri ryhmään. Ionisidoksellisia fosfideja muodostavat hyvin elektropositiiviset metallit, kuten alkalimetallit ja maa-alkalimetallit, sekä sinkki, alumiini, kadmium ja lantanoidit. Ne koostuvat fosfidianioneista (P3-) ja metallikationeista ja hajoavat helposti veden tai laimeiden happojen vaikutuksesta hyvin myrkylliseksi fosfiinikaasuksi. Monien siirtymämetallien kanssa fosfori muodostaa niin kutsuttuja metalliseoksellisia fosfideja, joita voidaan pitää myös metallin ja fosforin seoksina. Nämä kestävät korkeita lämpötiloja, ovat kovia, eivätkä hajoa veden vaikutuksesta. Niillä on myös metallimainen kiilto ja hyvä sähkönjohtavuus. Metallimaiset fosfidit ovat usein epästoikiometrisiä ja esimerkiksi nikkeli muodostaa kahdeksan stoikiometrialtaan erilaista fosfidia (Ni3P, Ni5P2, Ni12P5, Ni2P, Ni5P4, NiP, NiP2, NiP3). Lisäksi on olemassa kovalenttisia fosfideja, joita muodostavat muun muassa pii ja hiili. == Valmistus == Tavallisin tapa valmistaa fosfideja on punaisen fosforin ja metallin välinen reaktio korotetussa lämpötilassa, jolloin fosfori hapettaa metallin. Näin valmistetaan muun muassa alkali- ja maa-alkalimetallien fosfideja sekä eräitä siirtymämetallien fosfideja. Eräitä metallifosfideja, kuten titaanifosfidia valmistetaan metallin ja fosfiinin välisellä reaktiolla. == Lähteet == == Aiheesta muualla == * Luokka:Anionit
José da Silva Chaves

José da Silva Chaves (s. 15. toukokuuta 1930 São Domingos) on brasilialainen roomalaiskatolinen piispa. Hänet vihittiin papiksi 8. joulukuuta 1955 ja nimitettiin Uruaçun hiippakunnan vihkipiispaksi sekä Rusubbicarin titulaaripiispaksi 29. marraskuuta 1967. Piispaksi vihkiminen seurasi 11. helmikuuta 1968. Pääkonsekraattorina toimi Fernando Gomes dos Santos, jota avustivat Jose Newton de Almeida Baptista ja Francisco Prada Carrera.Catholic- Hierarchy.org: Bishop José da Silva Chaves Da Silva Chaves sai 14. toukokuuta 1976 nimityksen Uruaçun piispaksi, jona hän toimi, kunnes jäi eläkkeelle 3. tammikuuta 2007. == Lähteet == Luokka:Brasilialaiset papit Luokka:Katoliset piispat Luokka:Vuonna 1930 syntyneet Luokka:Elävät henkilöt
Marie McCray

Marie McCray (s. 21. toukokuuta 1985) on yhdysvaltalainen pornonäyttelijä. ==Elämäkerta== McCray syntyi Indianapolisissa ja aloitti uransa aikuisviihteen parissa vuonna 2007, jolloin hän oli 22-vuotias. Tuolloin hän myös opiskeli kirjanpitoa Indianan yliopistossa. Aikaisemmin hän oli työskennellyt muun muassa strippaajana ja alastonmallina. McCrayn ensimmäinen rooli oli VCX:n pornoelokuvassa Angel Face, jossa hän esitti nuorta tyttöä joka jättää pienen kaupunkinsa seuratakseen unelmaansa Hollywoodista. Elokuvasta tuli menestys ja McCray oli ehdolla parhaan näyttelijän AVN Award -palkinnolle. Tästä lähtien hän jatkoi uraansa esiintyen noin 110 elokuvassa. McCray on esiintynyt myös lehdissä, kuten Hustlerin keskiaukeaman tyttönä ja toiminut Penthousen mallina. ==Lähteet== Luokka:Elävät henkilöt Luokka:Vuonna 1985 syntyneet Luokka:Yhdysvaltalaiset pornonäyttelijät
Messias dos Reis Silveira

Messias dos Reis Silveira (s. 25. joulukuuta 1958 Passos) on brasilialainen roomalaiskatolinen piispa. Hänet vihki papiksi Guaxupén hiippakuntaan José Geraldo Oliveira do Valle 11. elokuuta 1992. Hänet nimitettiin Uruaçun hiippakunnan johtoon 3. tammikuuta 2007, ja piispaksi vihkiminen seurasi 11. maaliskuuta. Pääkonsekraattorina toimi José Geraldo Oliveira do Valle, jota avustivat José da Silva Chaves ja João Bráz de Aviz. Dos Reis Silveira asetettiin virkaansa 25. maaliskuuta.Catholic-Hierarchy.org: Bishop Messias dos Reis Silveira == Lähteet == Luokka:Brasilialaiset papit Luokka:Katoliset piispat Luokka:Vuonna 1958 syntyneet Luokka:Elävät henkilöt
India Summer

India Summer (s. 26. huhtikuuta 1975) on yhdysvaltalainen pornonäyttelijä, joka on esiintynyt yli 300 pornoelokuvassa. Hän on toiminut myös Penthousen mallina. ==Elämäkerta== Summer syntyi Des Moinesissa, Iowan osavaltiossa. Hän aloitti uransa aikuisviihteen parissa vuonna 2006, jolloin hän oli 31-vuotias. Heinäkuussa 2009 Summer päätti siirtyä esiintymään ainoastaan naistenvälisissä kohtauksissa Girlfriends Films -studiolle. Marraskuussa 2011 Summer ilmoitti ohjaavansa ensimmäisen pornoelokuvansa nimeltä Perfect Fit. Aikuisviihteen ulkopuolella Summer on esiintynyt pienessä rooleissa televisiosarjoissa Sons of Anarchy ja Dexter. ==Lähteet== Luokka:Yhdysvaltalaiset pornonäyttelijät Luokka:Vuonna 1975 syntyneet Luokka:Elävät henkilöt
Antônio Carlos Mesquita

Antônio Carlos Mesquita (13. lokakuuta 1923 Itapecerica – 19. joulukuuta 2005) oli brasilialainen roomalaiskatolinen piispa. Hänet vihittiin papiksi 8. joulukuuta 1947 ja nimitettiin Oliveiran hiippakunnan koadjuuttoripiispaksi sekä Tamadan titulaaripiispaksi 8. huhtikuuta 1974. Piispaksi vihkiminen seurasi 29. kesäkuuta. Pääkonsekraattorina toimi João Resende Costa, jota avustivat Cristiano Portela de Araújo Pena ja Serafim Fernandes de Araújo.Catholic-Hierarchy.org: Bishop Antônio Carlos Mesquita Mesquitasta tuli 6. maaliskuuta 1977 Oliveiran piispa. 16. joulukuuta 1983 hänet nimitettiin São João del Rein piispaksi, jona hän toimi, kunnes erosi tehtävistään 26. kesäkuuta 1996. == Lähteet == Luokka:Brasilialaiset papit Luokka:Katoliset piispat Luokka:Vuonna 1923 syntyneet Luokka:Vuonna 2005 kuolleet
Waldemar Chaves de Araújo

Waldemar Chaves de Araújo (s. 23. heinäkuuta 1934 Bom Despacho) on brasilialainen roomalaiskatolinen piispa. Hänet vihittiin papiksi 22. syyskuuta 1962 ja nimitettiin Teófilo Otonin hiippakunnan johtoon 18. marraskuuta 1989. Piispaksi vihkiminen seurasi 3. helmikuuta 1990. Pääkonsekraattorina toimi Carlo Furno, jota avustivat Belchior Joaquim da Silva Neto ja Fernando Antônio Figueiredo.Catholic-Hierarchy.org: Bishop Waldemar Chaves de Araújo 26\. kesäkuuta 1996 Chaves de Araújo nimitettiin São João del Rein piispaksi, jona hän toimi, kunnes jäi eläkkeelle 26. toukokuuta 2010. == Lähteet == Luokka:Brasilialaiset papit Luokka:Katoliset piispat Luokka:Vuonna 1934 syntyneet Luokka:Elävät henkilöt
Oulunkylän puukirkko

Oulunkylän puukirkko (tammikuuhun 2024 asti Oulunkylän vanha kirkko, ) Helsingin Oulunkylässä on vuonna 1905 alkujaan rukoushuoneeksi valmistunut Oulunkylän seurakunnan kirkkorakennus. Se on aikaisemmin ollut myös ruotsinkielisen Petrus församlingin pääkirkko. Oulunkylän seurakunnalla se oli ensin väliaikaisena kirkkona ja myöhemmin pääkirkkona uuden Oulunkylän kirkon valmistumiseen vuonna 1972 saakka. Sen jälkeen Oulunkylän seurakunta on käyttänyt kirkkoa muun muassa vihkikirkkona. Helsingin seurakuntien yhteinen kirkkoneuvosto päätti 11. tammikuuta 2024, että Oulunkylän vanhan kirkon suomenkielinen nimi on vastedes Oulunkylän puukirkko. Puinen kirkko rakennettiin alun perin Evankeliumiyhdistyksen rukoushuoneeksi vuonna 1905. Rukoushuoneen suunnitteli rakennusmestari Karl Fredrik Bergman ja se toteutettiin osittain talkoilla. Kattoratsastajassa on pieni kello palokellona. Vastaperustettu Oulunkylän seurakunta vuokrasi rukoushuoneen väliaikaiseksi kirkoksi vuonna 1919. Vuonna 1932 kirkon viereen rakennettiin rakennusmestari Erik Lönngrenin suunnitelmien mukaan kellotorni, jonne sijoitettiin yksi kello. Seurakunta osti kirkkorakennuksen vuonna 1950, jolloin siitä tuli seurakunnan pääkirkko. Uusi Oulunkylän kirkko valmistui 1972, jolloin vanha kirkko jäi muun muassa kaste- ja vihkikirkoksi sekä alueen ruotsinkielisen seurakunnan pääkirkoksi. Puukirkkoa kohtasi tulipalo vuonna 1978. Kirkko korjattiin perusteellisesti ja vihittiin uudestaan käyttöön vuonna 1980. Kirkon alttaritauluna on pronssinen kohokuva Jeesus siunaa lapsia. Sen on tehnyt ruotsalainen kuvanveistäjä Harald Sörensen-Ringi ja se on vuodelta 1909. == Lähteet == == Aiheesta muualla == Luokka:Helsingin kirkot Luokka:Oulunkylä Luokka:Suomen puukirkot
Corno Grande

Corno Grande on 2 912 metriä korkea vuori Gran Sasso d’Italian vuoriryhmässä Keski-Italiassa. Se on Gran Sasson ja samalla koko Apenniinien vuoriston korkein kohta. Sen pohjoisrinteellä sijaitsee Euroopan eteläisin jäätikkö Calderone. Corno Grandeen kuuluu itse asiassa neljä erillistä huippua, jotka ovat korkeimmasta matalimpaan: * Vetta Occidentale eli länsihuippu (2 912 m) * Vetta Orientale eli itähuippu (2 903 m) * Vetta Centrale eli keskihuippu (2 893 m) * Torrione Cambi (2 875 m). Corno Granden valloitti todistetusti ensimmäisenä 19. elokuuta 1573 kapteeni Francesco De Marchi yhdessä paikallisten gemssinmetsästäjien kanssa. == Katso myös == * Calderonejäätikkö == Lähteet == == Aiheesta muualla == Luokka:Italian vuoret Luokka:Teramon maakunta
David di Donatello

David di Donatello () on Italian elokuva-akatemian (Accademia del Cinema Italiano) vuosittain jakama elokuvapalkinto. Se jaetaan vuoden parhaille italialaisille ja ulkomaisille elokuville ja niiden tekijöille. Ensimmäisen kerran palkinto jaettiin Roomassa vuonna 1956 edellisen vuoden parhaille elokuville. ==Kategoriat== ===Nykyiset palkinnot=== *Paras elokuva *Paras ohjaaja *Paras uusi ohjaaja *Paras käsikirjoitus *Paras tuottaja *Paras naispääosa *Paras miespääosa *Paras naissivuosa *Paras miessivuosa *Paras kuvaus *Paras musiikki *Paras alkuperäinen laulu *Paras lavastus *Paras puvustus *Paras maskeeraus *Paras kampaus *Paras leikkaus *Paras äänitys *Parhaat erikoistehosteet *Paras dokumentti *Paras lyhytelokuva *Paras eurooppalainen elokuva *Paras ulkomainen elokuva *David-nuorisopalkinto *David-erikoispalkinto ===Entiset palkinnot=== *Paras ulkomaalainen ohjaaja *Paras ulkomaalainen tuottaja *Paras ulkomaalainen miesnäyttelijä *Paras ulkomaalainen naisnäyttelijä *Paras ulkomaalainen musikaalielokuva *Paras ulkomaalainen käsikirjoitus *Paras uusi miesnäyttelijä *Paras uusi naisnäyttelijä *David Luchino Visconti ==Lähteet== Luokka:Elokuvapalkinnot
Calderonejäätikkö

Calderone on pieni jäätikkö Corno Granden vuorella Keski-Italiassa. Se on Euroopan eteläisin jäätikkö ja ainoa laatuaan Apenniinien vuoristossa. Calderone sijaitsee syvässä painanteessa Corno Granden pohjoisrinteellä 2630–2867 metrin korkeudessa. Se on halkaisijaltaan 300 metriä, pinta-alaltaan 4 hehtaaria, kaltevuudeltaan keskimäärin 26 astetta ja paksuudeltaan enimmillään 25 metriä. Se pienenee koko ajan ja jäätikkötutkijat ennustavatkin, että se häviää pian kokonaan. == Katso myös == * Corno Grande * Gran Sasso d’Italia == Lähteet == Luokka:Jäätiköt Luokka:Italian maantiede Luokka:Teramon maakunta
Linsey Dawn McKenzie

Linsey Dawn McKenzie (s. 7. elokuuta 1978) on englantilainen malli, pornonäyttelijä ja televisiopersoona. Hän esiintyi ensimmäisen kerran yläosattomissa kuvissa The Sunday Sport -lehdelle 16-vuotiaana, ja on sittemmin esiintynyt laajasti aikuisviihteen parissa lehdissä, Internetissä sekä pornoelokuvissa. McKenzie on esiintynyt Britanniassa myös useissa televisio-ohjelmissa, kuten They Think It's All Over, I'm Famous and Frightened!, The Weakest Link ja Celebrity Four Weddings. Hän on myös esiintynyt mallien elämistä kertovissa dokumenteissa sekä Martin Goochin elokuvassa Arthur's Amazing Things. McKenzie on naimisissa entisen jalkapalloilijan Mark Williamsin kanssa ja heillä on parisuhteesta yksi lapsi. ==Lähteet== ==Kirjallisuutta== * Luokka:Brittiläiset pornonäyttelijät Luokka:Vuonna 1978 syntyneet Luokka:Elävät henkilöt